Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 729/14/7701	Bardejov, 27.2.2015
EEČ : 2-54-37-2015

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bardejov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a.	Peňažná suma určená na všeobecne prospešné účely: 50,00 € 
b.	Konkrétny adresát peňažnej sumy určenej na všeobecne prospešné účely: n.o. Vrbovnica, Orechová - Skleníky, 085 01 XXXXX Ves, IČO: 37886321, DIČ: 2021761885 
c.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Bardejov pod spisovou značkou ORP-598/BJ-BJ-2014.
v dobe od 01.07.2014 do 31.07.2014 si prisvojil pracovné náradie - motorovú pílu zn. Husqvarna, nezisteného typu a výrobného čísla, ktorá mu bola zverená počas trvania pracovného pomeru jeho zamestnávateľom spoločnosťou Metes-Vectis, s.r.o., XXXXX, XXXXX, pričom následne ani po telefonických urgenciách od XXXXX, konateľa spoločnosti Metes-Vectis, s.r.o., XXXXX, k jej vráteniu zo strany Cyrila Leščinského nedošlo, a to z toho dôvodu, že XXXXX predmetnú motorovú pílu v presne nezistený deň v mesiaci júl 2014 prostredníctvom uverejneného inzerátu odpredal za 400,- € jemu neznámej osobe, čím takto spôsobil spoločnosti Metes-Vectis, s.r.o., XXXXX, XXXXX, IČO: 47 475 650, škodu vo výške 400,- €,

Odôvodnenie: 
	Poverený príslušník Obvodného oddelenia PZ Bardejov uznesením sp. zn. ORP-598/BJ-BJ-2014 zo dňa 10.10.2014 začal trestné stíhanie a súčasne vzniesol obvinenie vo veci prečinu sprenevery podľa § 213 ods. 1 Trestného zákona na skutkovom základe uvedenom v enunciáte uznesenia.

	Obvinený sa v prípravnom konaní ku skutku kladenému mu za vinu priznal a svoje konanie oľutoval. V tejto veci bola na Okresnom súde v Bardejove vykonaná mediácia, počas ktorej obvinený spolu s poškodeným dali súhlas na vykonanie mediácie, a súčasne boli poučení o podstate zmieru podľa § 220 Trestného poriadku, ako aj o podstate mediácie. Následne pred mediačným úradníkom urobili dohodu o uzatvorení zmieru.

	Poškodenému síce konaním obvineného vznikla škoda, ktorej výška je uvedená v skutkovej vete tohto uznesenia, no náhradu tejto škody od obvineného nežiadal a ani ju v konaní pred probačným a mediačným úradníkom neuplatnil. 

	Obvinený zložil na verejnoprospešné účely čiastku 50,- €. Polovicu z tejto sumy, t.j. 25,-€, určili štátu na peňažnú pomoc poškodeným trestnými činmi. Adresátom zvyšnej čiastky je  n.o. Vrbovnica, Orechová - Skleníky, 085 01 XXXXX Ves, IČO: 37886321, DIČ: 2021761885, číslo účtu 3637582001/5600, Primabanka, a.s. Bardejov. 

	Obvinený XXXXX a spol. Metes - Vectis, s.r.o., v zastúpení XXXXX súhlasili so schválením zmieru.

	Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	V tomto prípade sú splnené zákonom predpísané podmienky na postup podľa § 220 ods. 1 Trestného poriadku, a to na schválenie zmieru a zastavenie trestného stíhania. Podľa § 288 Trestného zákona je za tento prečin možné uložiť trest odňatia slobody až na dva roky. 

	Obvinený XXXXX doposiaľ nebol súdne trestaný. Z miesta bydliska je hodnotený všeobecne, v evidencii priestupkov nemá žiaden záznam.

	Vzhľadom na uvedené rozhodla som tak, ako je to uvedené vo výrokovej časti uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladislava Slosarčíková
prokurátorka